Μετά την ολοκλήρωση της θεραπείας εξωσωματικής γονιμοποίησης και της εμβρυομεταφοράς θα σας δοθούν από τον ειδικό ιατρό γονιμότητας οδηγίες για το τι πρέπει να κάνετε το επόμενο διάστημα αλλά και τι είναι πιθανό να συναντήσετε. Είναι φυσικό εάν δείτε αίμα να καρδιοχτυπήσετε. Παρ’ όλα αυτά πρέπει να γνωρίζετε πως το αίμα δε σημαίνει πάντα κάτι αρνητικό. Στη συγκεκριμένη φάση που θα βρίσκεστε είναι πιθανό να δείτε αίμα το οποίο οφείλεται στην διαδικασία της εμφύτευσης των εμβρύων. Δεν διακόπτετε την φαρμακευτική αγωγή που σας έχει υποδείξει ο ειδικός ιατρός γονιμότητας ενώ ταυτόχρονα τον καλείτε και τον ενημερώνετε. Είναι απαραίτητο να μην κατακλύζεστε από άγχος , απογοήτευση και στενοχώρια.